**Z M L U V A  č.**

**o poskytovaní sociálnej služby v Zariadení pre seniorov podľa § 74 zákona č.448/2008 Z .z. o sociálnych službách ( ďalej len „zákon“ )**

 **Čl. I.**

**ZMLUVNÉ STRANY**

**1. poskytovateľ sociálnej služby**

 zastúpený: Ing. Gabriela Chytilová- riaditeľka

 sídlo: Nám.hrdinov 12/21,Chynorany

 IČO: 30999839

 bankové spojenie:

 číslo účtu:

 (ďalej len „ poskytovateľ sociálnej služby “)

1. **prijímateľ sociálnej služby**

meno a priezvisko**:**

 rodné číslo**:**

 adresa**.:**

 (ďalej len „ prijímateľ sociálnej služby “)

uzatvárajú túto zmluvu o poskytovaní sociálnej služby v zariadení pre seniorov

**Čl. II.**

**PREDMET ZMLUVY**

**Predmet zmluvy** je :

1. poskytovanie sociálnej služby v Zariadení pre seniorov podľa § 35 zákona

2.cena za poskytovanú sociálnu službu

**Čl. III.**

**MIESTO A FORMA POSKYTOVANIA SOCIÁLNEJ SLUŽBY**

1. Poskytovateľ sociálnej služby poskytuje sociálnu službu v Zariadení pre seniorov, sídlo Nám.hrdinov 12/21,Chynorany ( ďalej len „DD“ ) v **jednolôžkovej izbe .**

2. Poskytovateľ sociálnej služby sa zaväzuje poskytovať prijímateľovi sociálnej služby sociálnu službu v DD od **10.05.2019 na dobu neurčitú** pobytovou formou .

 **Čl.** **IV.**

**ROZSAH A DRUH POSKYTOVANEJ SOCIÁLNEJ SLUŽBY**

1. Poskytovateľ sociálnej služby sa zaväzuje prijímateľovi sociálnej služby v DD poskytovať :

a) pomoc pri odkázanosti na pomoc inej fyzickej osoby

b) zabezpečovanie poskytovania ošetrovateľskej starostlivosti

c) ubytovanie

d) stravovanie

e) upratovanie, pranie, žehlenie a údržbu bielizne a šatstva

f) úschova cenných vecí

g) zabezpečovanie záujmovej činnosti

**Čl. V.**

**CENA POSKYTOVANEJ SOCIÁLNEJ SLUŽBY**

1. Cenu poskytovanej sociálnej služby poskytovateľ sociálnej služby určuje prijímateľovi sociálnej služby podľa Všeobecne záväzného nariadenia Obce Chynorany č.5/2014 .

2. Cena zahŕňa tieto položky :

a/ cena za stravovanie – strava racio R+D+O+V 3,14 €/ denne

b/ cena za bývanie 9,53 €/ denne

c/ cena za upratovanie, pranie, žehlenie 1,00 € /denne

e/ cena za úschovu cenných vecí 1,00 €/ mesiac

3.Prijímateľ sociálnej služby a poskytovateľ sa dohodli na výške ceny za poskytovanú sociálnu službu :

|  |  |  |  |  |  |
| --- | --- | --- | --- | --- | --- |
| Mesiac  | Bývanie  | Stravovanie  | Upratovanie  | úschova | Spolu  |
| 28 dní | 266,84 | 87,92 | 28 | 1 | 383,70 |
| 29 dní | 276,37 | 91,06 | 29 | 1 | 397,40 |
| 30 dní | 285,90 | 94,20 | 30 | 1 | 411,10 |
| 31 dní | 295,43 | 97,34 | 31 | 1 | 424,70 |

4. Výšku dohodnutej ceny za poskytovanú sociálnu službu môže poskytovateľ upravovať s prihliadnutím na skutočne poskytnutý rozsah poskytovanej sociálnej služby a ak sa zmenili skutočnosti rozhodujúce na určenie úhrady za sociálnu službu.

5. Podrobný rozpis výpočtu uvedený vo výpočte čiastkových poplatkov ktorý tvorí prílohu tejto zmluvy .

**Čl. VI.**

**PODMIENKY PLATENIA ZA POSKYTOVANÚ SOCIÁLNU SLUŽBU**

1.Prijímateľ sociálnej služby je povinný platiť úhradu za poskytovanú sociálnu službu podľa svojho príjmu a majetku. Po zaplatení úhrady za celoročnú pobytovú sociálnu službu musí prijímateľovi sociálnej služby zostať mesačne z jeho príjmu najmenej 25% sumy životného minima pre jednu plnoletú fyzickú osobu /§73, ods.2 Zákona č.448/2008 Z.z.

Preto budete platiť zo svojho príjmu čiastočnú úhradu nasledovne:

|  |  |  |  |  |  |
| --- | --- | --- | --- | --- | --- |
| Mesiac | Plná úhrada | Príjem  | Min.zostatok | Čiast.úhrada | Nedoplatok  |
| 28 dní | 383,70 | 429,60 | 51,30 | 378,30 | 5,40 |
| 29 dni | 397,40 | 429,60 | 51,30 | 378,30 | 19,10 |
| 30 dní | 411,10 | 429,60 | 51,30 | 378,30 | 32,80 |
| 31 dní | 424,70 | 429,60 | 51,30 | 378,30 | 46,40 |

2.Prijímateľ sociálnej služby sa zaväzuje uhradiť poskytovateľovi sociálnej služby zmluvne dohodnutú úhradu za kalendárny mesiac, v ktorom sa sociálna služba poskytuje najneskôr do 15.dňa tohto kalendárneho mesiaca a to :

~~- bezhotovostným prevodom z účtu č...............................................................~~

- v hotovosti do pokladne DD

~~- zrážkou z dôchodku a zároveň dáva súhlas, aby jeho dôchodok posielala Sociálna ...poisťovňa na depozitný účet DD SK64 0200 0000 0016 3515 8156, zostatok dôchodku~~

 ~~bude vyplácaný v hotovosti 15. dňa v mesiaci/zostatok dôchodku zostane v depozitnej ...úschove DD a bude použitý na úhradu doplatkov za lieky a na osobné výdavky- prehľad ...výdavkov za kalendárny mesiac poskytne DD najneskôr do 15.dňa nasledujúceho mesiaca~~

~~...alebo na požiadanie/zostatok dôchodku bude prevádzaný na účet č:.....................................~~

3.Prijímateľ sociálnej služby neplatí úhradu za odborné činnosti, obslužné činnosti a ďalšie činnosti v čase jeho neprítomnosti okrem úhrady za ubytovanie, ak voľné miesto nie je na prechodný čas obsadené inou fyzickou osobou a prijímateľ sociálnej služby a poskytovateľ sociálnej služby sa nedohodnú inak. Úhrada za dni neprítomnosti bude vyúčtovaná prijímateľovi v úhrade za nasledujúci kalendárny mesiac.

4.Platenie nedoplatku uvedeného v bode 1./rozdiel medzi plnou úhradou a čiastočnou úhradou/ bude riešené v súlade s §73, ods.9,10,11 a bude predmetom následne uzatvorenej Zmluvy o platení časti úhrady.

**-**

**Čl. VII.**

**PRÁVA A POVINNOSTI**

**Práva a povinnosti poskytovateľa sociálnej služby** :

1. Poskytovateľ sociálnej služby sa zaväzuje poskytovať prijímateľovi sociálnej služby sociálnu službu na odbornej úrovni, v rozsahu uvedenom v článku IV. tejto zmluvy.

2. Poskytovateľ sociálnej služby sa zaväzuje prihliadať v čo najväčšej miere na individuálne potreby prijímateľa sociálnej služby.

3. Poskytovateľ sociálnej služby sa zaväzuje k mlčanlivosti o  všetkých skutočnostiach, ktoré sa dozvedel v súvislosti s poskytovaním sociálnej služby prijímateľovi sociálnej služby

4.Poskytovateľ sociálnej služby zodpovedá za škodu, ktorú v súvislosti s poskytovaním sociálnej služby spôsobí jeho zamestnanec prijímateľovi sociálnej služby.

**Práva a povinnosti prijímateľa sociálnej služby**  :

1.Prijímateľ sociálnej služby má právo na kvalitné poskytovanie sociálnej služby v rozsahu uvedenom v článku IV. tejto zmluvy.

2. Prijímateľ sociálnej služby má právo na utvorenie podmienok na zabezpečenie osobného kontaktu, telefonického kontaktu, písomného kontaktu alebo elektronického kontaktu s  osobou, ktorú si sám určí, najmä na účel ochrany jeho práv a právom chránených záujmov a informácií o zhoršení zdravotného stavu.

3. Prijímateľ sociálnej služby má právo na nenarušovanie svojho osobného priestoru okrem situácie, ktorá neznesie odklad a vstup je nevyhnutný na ochranu života, zdravia alebo majetku, ochranu práv a slobôd iných fyzických osôb alebo ochranu majetku zariadenia.

4. Prijímateľ sociálnej služby má právo podieľať sa na určovaní životných podmienok v tomto zariadení za podmienok určených poskytovateľom sociálnej služby.

5. Prijímateľ sociálnej služby vyhlasuje, že nezamlčal žiadne vážne skutočnosti súvisiace s jeho telesným alebo duševný zdravím, prípadne sociálnou situáciou, ktoré by mohli mať vplyv na poskytovanie sociálnej služby v zariadení.

6. Prijímateľ sociálnej služby sa zaväzuje platiť zmluvne dohodnutú cenu za poskytovanú sociálnu službu v dohodnutej výške a termíne.

7. Prijímateľ sociálnej služby zodpovedá za škodu, ktorú spôsobí poskytovateľovi sociálnej služby v súvislosti s poskytovaním sociálnej služby.

8. Prijímateľ sociálnej služby má právo na náhradu škody spôsobenej poskytovateľom sociálnej služby pri poskytovaní sociálnej služby alebo v priamej súvislosti s ňou.

 **Čl.VIII.**

**OSOBITNÉ USTANOVENIA**

1. Zmluva sa uzatvára na dobu neurčitú.
2. Zmluvný vzťah pred uplynutím dohodnutej doby môže skončiť písomnou dohodou
zmluvných strán alebo písomným jednostranným vypovedaním zmluvy. Výpoveď musí byť písomná a musí byť doručená druhej strane.
3. Prijímateľ sociálnej služby môže jednostranne vypovedať zmluvu kedykoľvek bez uvedenia dôvodu.
4. Poskytovateľ sociálnej služby môže jednostranne vypovedať zmluvu s uvedením dôvodu, ak :
5. prijímateľ sociálnej služby hrubo porušuje dobré mravy v zmysle Čl.XIII. Domáceho poriadku, ktoré narúšajú občianske spolužitie
6. prijímateľ nezaplatil dohodnutú cenu za poskytovanú sociálnu službu alebo platil len časť dohodnutej ceny a ak dlžná suma presiahla trojnásobok dohodnutej mesačnej ceny,
7. prevádzka DD bola podstatne obmedzená alebo bol zmenený účel poskytovanej sociálnej služby tak, že zotrvanie na zmluve o poskytovaní sociálnej služby, by pre poskytovateľa znamenalo zrejmú nevýhodu,
8. prijímateľ sociálnej služby neuzatvorí dodatok k zmluve o poskytovaní sociálnej služby ak sa zmenili skutočnosti rozhodujúce na určenie úhrady za sociálnu službu,
9. obec rozhodla o zániku odkázanosti prijímateľa sociálnej služby na sociálnu službu.

5. Výpovedná lehota v prípade jednostranného vypovedania zmluvy je 30 dní. Výpovedná

 lehota začína plynúť prvým dňom nasledujúceho mesiaca po doručení výpovede.

6. Zmluvné strany sú povinné sa vzájomne bezodkladne informovať o  všetkých

 skutočnostiach, ktoré by mohli ovplyvniť plnenie tejto zmluvy.

**Čl. IX.**

**ZÁVEREČNÉ USTANOVENIA**

1. Akékoľvek zmeny a doplnenia tejto zmluvy musia byť vo forme očíslovaných
a písomných dodatkov.
2. Právne vzťahy výslovne neupravené touto zmluvou sa riadia zákonom č. 448/2008 Z .z. o sociálnych službách, Občianskym zákonníkom a VZN Obce Chynorany.
3. Zmluva je vyhotovená v  dvoch rovnopisoch, z  ktorých 1 je určený pre

 poskytovateľa sociálnej služby a jeden pre prijímateľa sociálnej služby .

1. Zmluva nadobúda platnosť dňom podpisu oboma zmluvnými stranami.
2. Zmluvné strany vyhlasujú, že zmluvu uzatvorili na základe ich slobodnej vôle, zmluva nebola uzatvorená v tiesni za nápadne nevýhodných podmienok, zmluvu si prečítali, jej obsahu rozumejú a na znak súhlasu zmluvu podpisujú.

6. Prijímateľ sociálnej služby dáva súhlas na spracovanie osobných údajov .

V Chynoranoch 10.05.2019

za prijímateľa sociálnej služby za poskytovateľa sociálnej služby

 Ing.Gabriela Chytilová

............................................. ......................................................

meno a priezvisko prijímateľa riaditeľka DD